smcproject/ml-wiki-sentences huggingface dataset:
കോയമ്പത്തൂരിലെ സെന്റ് ജോസഫ്സ് മെട്രിക്കുലേഷൻ സ്‌കൂളിൽ രണ്ടുവർഷം പഠിച്ച ശേഷം അവസാന സ്‌കൂൾ പഠനത്തിനായി ചെന്നൈയിലേക്ക് പോയി.
ചെന്നൈയിലെ എതിരാജ് കോളേജ് ഫോർ വുമണിൽ സുവോളജി വിദ്യാർത്ഥിയായിരിക്കെ, 1978-ൽ മദ്രാസ് സ്നേക്ക് പാർക്കിൽ സന്നദ്ധസേവനം നടത്തി.
റോമുലസ് വിറ്റേക്കറുടെ കീഴിൽ പരിശീലനം നേടിയ അവർ 1981-ൽ ബിരുദപഠനത്തിന് ശേഷം ചെന്നൈ സ്‌നേക്ക് പാർക്കിൽ മുഴുവൻ സമയവും ജോലി ചെയ്യാൻ തുടങ്ങി.
22-ആമത്തെ വയസ്സിൽ, ആമകളെ കുറിച്ച് ഇന്ത്യയിലുടനീളമുള്ള ഒരു സർവേയ്ക്കായി വേൾഡ് കൺസർവേഷൻ യൂണിയന്റെ ശുദ്ധജല ചെലോണിയൻ സ്പെഷ്യലിസ്റ്റ് ഗ്രൂപ്പിന്റെ അന്നത്തെ ചെയർമാനായിരുന്ന എഡ്വേർഡ് മോളിനെ സഹായിക്കാൻ റോമുലസ് വിറ്റേക്കർ അവരെ ശുപാർശ ചെയ്തു.
അവർ രാജ്യത്തുടനീളം സഞ്ചരിച്ച് കടലാമകളുടെ ചൂഷണം കുറയ്ക്കാൻ സഹായിക്കുന്ന ഡാറ്റ ശേഖരിച്ചു.
ഒലിവ് റിഡ്‌ലി കടലാമകളെ കശാപ്പ് ചെയ്യുന്നതിനെക്കുറിച്ചുള്ള അവരുടെ ഗവേഷണവും ഫോട്ടോഗ്രാഫിയും ദേശീയ മാസികയിൽ പ്രത്യക്ഷപ്പെട്ടു.
അത് കടലാമ വ്യാപാരം നിർത്താൻ നടപടിയെടുക്കാൻ തീരസംരക്ഷണ സേനയോട് ഉത്തരവിടാൻ അന്നത്തെ പ്രധാനമന്ത്രി ഇന്ദിരാഗാന്ധിയെ നയിച്ചു.
വിജയ ചൂരൽ ആമയെ കുറിച്ച് വിശദമായി ഗവേഷണം ചെയ്യുകയും ഡോക്യുമെന്റ് ചെയ്യുകയും ചെയ്യുന്നതിനായി അവർ കേരളത്തിലെ വനങ്ങളിലൂടെ സഞ്ചരിച്ചു.
1987 ഏപ്രിലിൽ അവരുടെ മൃതദേഹം ഒരു വനത്തിനുള്ളിൽ കണ്ടെത്തി.
മരണകാരണം നിർണ്ണയിച്ചിട്ടില്ല.
അവരുടെ പ്രവർത്തനത്തിന്റെയും ത്യാഗത്തിന്റെയും സ്മരണയ്ക്കായി, അവരുടെ മരണത്തിന് 19 വർഷത്തിനുശേഷം നടത്തിയ ഗവേഷണത്തിന്റെ അടിസ്ഥാനത്തിൽ ഒരു പുതിയ ജനുസ്സിൽ പെട്ടതായി കണ്ടെത്തിയ ചൂരലാമയ്ക്ക് വിജയചെലിസ് എന്ന് പേരിട്ടു.
മദ്രാസ് ക്രോക്കഡൈൽ ബാങ്കിൽ ആമക്കുളത്തിന് സമീപം അവരുടെ ഒരു ചെറിയ സ്മാരകമുണ്ട്.
നങ്കൂരം ഇംഗ്ലീഷ് വിലാസം https://ml.wikipedia.org/wiki/Anchor മത്സ്യ ബന്ധനം നടത്തുന്നവർ ഉപയോഗിക്കുന്ന നങ്കൂരം
ജല നൗകകളെ ജലാശയത്തിൽ എവിടെയെങ്കിലും താത്കാലികമായി ഉറപ്പിച്ചുനിർത്താൻ ഉപയോഗപ്പെടുത്തുന്ന സംവിധാനമാണ് നങ്കൂരം .
നൗകയുടെ ഭാരം, ജലത്തിന്റെ ഗതിക സവിശേഷതകൾ, അടിത്തട്ടിലെ മണ്ണിന്റെ സ്വഭാവഘടന, നൗകയുടെ പരിസരങ്ങളിൽ അനുഭവപ്പെടുന്ന അന്തരീക്ഷാവസ്ഥകൾ ( കാലാവസ്ഥ , കാറ്റിന്റെ ദിശ മുതലായവ) എന്നിവയെ അടിസ്ഥാനമാക്കി നങ്കൂരത്തിന്റെ ഘടന നിശ്ചയിക്കാറാണു പതിവ്.
അടിത്തട്ടിലെ മണ്ണിൽ ആഴ്ന്നിറങ്ങുക, ഭാരത്താൽ താഴ്ന്നു കിടക്കുക, കപ്പലിന്റെ ഗുരുത്വകേന്ദ്രവും (centre of gravity) നങ്കൂരസ്ഥാനവും തമ്മിലുള്ള വലിയ അകലംമൂലം ഉയർന്ന ജഡത്വാഘൂർണം (moment of inertia) സൃഷ്ടിച്ച് കപ്പലിന് സുസ്ഥിരത നല്കുക തുടങ്ങി പലതരത്തിലും നങ്കൂരങ്ങൾ പ്രവർത്തിക്കാറുണ്ട്.
കപ്പലുമായി നങ്കൂരത്തിന് കേബിൾ വഴി ബന്ധവുമുണ്ടായിരിക്കും.
ഭാരമുള്ള കല്ലുകൾ നിറച്ച പെട്ടികൾ, ഈയക്കട്ട ഉറപ്പിച്ച തടിക്കഷണം, പരസ്പരം കൂട്ടിക്കെട്ടിയ മരപ്പലകകൾ മുതലായവയായിരുന്നു ആദ്യകാല നങ്കൂരങ്ങൾ.
കല്ല് തൂക്കിയ പിരിയുള്ളതോ അല്ലെങ്കിൽ തുളയുള്ള കല്ലുകളോ നങ്കൂരങ്ങളായി ഉപയോഗിച്ചിരുന്ന കപ്പലുകളുടെ മാതൃകകൾ ജപ്പാനിലെ ശവകുടീരങ്ങളിൽ ഇന്നും സൂക്ഷിച്ചിട്ടുണ്ട്.
ഇവയിൽ ചിലതിന് 'T' ആകൃതിയാണുള്ളത്.
ഇരുമ്പ് വിളക്കിച്ചേർത്തു നിർമ്മിക്കുന്ന ഇന്നത്തെ നങ്കൂരങ്ങൾ അഞ്ചാം ശതകത്തോടെ ഇംഗ്ളണ്ടിൽ പ്രചാരത്തിൽ വന്നു.
പതിനാറാം ശതകത്തോടെ ഇവ വ്യാപകമായി.
1852-ൽ അഡ്മിറാൽറ്റി ഇനത്തിലുള്ള നങ്കൂരങ്ങൾ ബ്രിട്ടിഷ് നാവികസേനയിൽ ഉപയോഗത്തിൽ വന്നു.
ഈയിനം നങ്കൂരങ്ങൾ ബോട്ടുപോലുള്ള ചെറിയ ജലയാനങ്ങളിൽ ഇന്നും ഉപയോഗത്തിലുണ്ട്.
പില്ക്കാലത്ത് വേറെയും വിവിധ ഇനം നങ്കൂരങ്ങൾ നിർമ്മിക്കപ്പെട്ടു.
അവലംബം നങ്കൂരം Archived 2011-01-16 at the Wayback Machine .
നങ്കൂരം ഉറപ്പിക്കുന്ന വിധം Archived 2010-01-15 at the Wayback Machine .
നങ്കൂരം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നങ്കൂരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നങ്ങേലി ഇംഗ്ലീഷ് വിലാസം https://ml.wikipedia.org/wiki/Nangeli
നങ്ങേലി എന്ന ഒരു ഈഴവ സ്ത്രീയെക്കുറിച്ചുള്ള കഥയാണ്,    തിരുവിതാംകൂർ രാജഭരണകാലത്തെ അന്യായനികുതികളിൽ പ്രതിഷേധിച്ച്  രക്തസാക്ഷിയായ ഈഴവ സ്ത്രീയാണു നങ്ങേലി യെന്നു വിശ്വസിക്കപ്പെടുന്നു.
ആലപ്പുഴ ജില്ലയിലെ ചേർത്തല ത്താലൂക്കിലെ നിവാസിയായിരുന്നു നങ്ങേലി.
നങ്ങേലിയുടെ ഭർത്താവിൻ്റെ പേര്, ചിരുകണ്ടൻ എന്നായിരുന്നു.
രാജഭരണകാലഘട്ടത്തിൽ പണിയെടുക്കാൻ ശരീരശേഷിയുള്ള പുരുഷൻ കൊടുക്കേണ്ട നികുതിയായിരുന്നു തലക്കരം.
സ്ത്രീകളിൽ ആ നികുതിയെ വിളിച്ചിരുന്ന പേര് മുലക്കരമെന്നാണ്.
പലരും ധരിച്ചിരിക്കുന്നതുപോലെ മുലകളുടെ വലിപ്പമനുസരിച്ചോ, മാറു മറയ്ക്കാനുള്ള അവകാശത്തിനുവേണ്ടിയോ നൽകേണ്ടിയിരുന്ന നികുതിയല്ല മുലക്കരം .
ഇപ്പോഴത്തെ വരുമാനനികുതിപോലെയായിരുന്നു തലക്കരവും മുലക്കരവും .
രണ്ടുചക്രമായിരുന്നു, നികുതിയെന്നും 1937-ൽ പ്രസിദ്ധീകരിച്ച ട്രാവൻകൂർ ട്രൈബ്സ് ആൻഡ് കാസ്റ്റ്സ് എന്ന ഗ്രന്ഥത്തിൽ എൽ.ആർ. കൃഷ്ണ അയ്യർ വ്യക്തമാക്കിയിരിക്കുന്നു.
എന്നാൽ നങ്ങേലി മുലക്കരമൊടുക്കിയില്ല.
ഇതു പിരിക്കാനെത്തിയ രാജകിങ്കരനുമുമ്പിൽ അവരുടെ രണ്ടു മുലകളും ഛേദിച്ചു ചേമ്പിലയിൽവച്ച്, ഇനി മുലക്കരം തരേണ്ടതില്ലല്ലോയെന്ന് ചോദിച്ചതായി പറയപ്പെടുന്നു.
തുടർന്ന് നങ്ങേലി രക്തം വാർന്നു മരിച്ചു.
നങ്ങേലിയുടെ ശവദാഹം നടന്നുകൊണ്ടിരിക്കേ കത്തിയമർന്ന ചിതയിലേയ്ക്കെടുത്തുചാടി , ഭർത്താവായ ചിരുകണ്ടനും രക്തസാക്ഷിയായി.
ഈ സംഭവത്തിനുശേഷവും മുലക്കരം പിരിക്കുന്നതു തുടർന്നു.
ഒടുവിൽ മലയാളവർഷം 986-ൽ (എ.ഡി 1810) ശ്രീമൂലം തിരുനാളാണു മുലക്കരം നിർത്തലാക്കിയത്.
നങ്ങേലി മരിച്ചസ്ഥലം മുലച്ചിപ്പറമ്പ് എന്നപേരിലറിയപ്പെട്ടു.
എന്നാൽ ഇതൊരു കെട്ടുകഥമാത്രമാണെന്നും നങ്ങേലി ജീവിച്ചിരുന്നില്ലെന്നും പലരും വാദിക്കുന്നു.
ഇളങ്കോ അടികൾ രചിച്ച തമിഴ് ഇതിഹാസമായ ചിലപ്പതികാരത്തിലെ വീരനായിക കണ്ണകി യും പാണ്ഡ്യരാജാവ്, അന്യായമായി തന്റെ ഭർത്താവിനെ വധിച്ചതിൽ പ്രതിഷേധിക്കാനായി മുലപറിച്ചെറിഞ്ഞതായി കഥയുണ്ട്.
പക്ഷെ ഈ കഥയ്ക്ക് ആധികാരികമായ തെളിവുകളൊന്നുമില്ല.
ഈ കഥ ആദ്യം പ്രത്യക്ഷപ്പെടുന്നത് 2000-ത്തിൽ പ്രസിദ്ധീകരിച്ച എസ്.എൻ. സദാശിവന്റെ "എ സോഷ്യൽ ഹിസ്റ്ററി ഓഫ് ഇന്ത്യ" എന്ന പുസ്തകത്തിലാണ്.
അതിൽ നങ്ങേലി എന്ന പേരുപോലുമില്ല.
നങ്ങേലിയുടെ അവഗണിക്കപ്പെട്ട ചരിത്രം പൊതുസമൂഹത്തിലെത്തിക്കേണ്ടതിന്, നങ്ങേലിയെ സ്ത്രീകളുടെ ആത്മാഭിമാനത്തിന്റെയും തുല്യതയുടെയും പ്രതീകമാക്കുകയെന്ന ലക്ഷ്യം മുൻനിർത്തി ചേർത്തല യിൽ 2017 ജനുവരി 27ന് നങ്ങേലി സാംസ്കാരികക്കൂട്ടായ്മ രൂപീകരിച്ചിരുന്നു.
സി.ബി.എസ്.ഇ വിവാദം
സി.ബി.എസ്.ഇ.
ഒമ്പതാംക്ലാസ് സാമൂഹ്യശാസ്ത്രപാഠപുസ്തകത്തിലെ, ‘Caste, Conflict and Dress Change’ (ജാതി, സമരം, വസ്ത്രമാറ്റം) എന്ന പാഠഭാഗം നീക്കംചെയ്തിരുന്നു.
ആക്ഷേപാർഹമായ പാഠഭാഗങ്ങൾ നീക്കം ചെയ്യണമെന്നു നിർദ്ദേശിക്കുന്ന മദ്രാസ് ഹൈക്കോടതിയുടെ ഉത്തരവിനെത്തുടർന്നാണ്, സി.ബി.എസ്.ഇ.
ഇതു ചെയ്തത്.
നായർമേധാവിത്തത്താൽ  നിർബന്ധിതമായി, മേൽവസ്ത്രം ധരിക്കാൻ അവകാശമില്ലാതിരുന്ന നാടാർ (ചാന്നാർ)വിഭാഗത്തിന്റെ പോരാട്ടചരിത്രമായിരുന്നു ഈ പാഠഭാഗത്തുള്ളത്.
ചേർത്തലയിലെ നങ്ങേലിയെക്കുറിച്ചും ഈ പാഠഭാഗത്തിൽ പരാമർശമുണ്ടായിരുന്നു.
കലാവിഷ്കാരം ചിത്രകാരൻ ‌ടി.
മുരളി നങ്ങേലിയുടെ പോരാട്ടത്തെയാസ്പദമാക്കി തയ്യാറാക്കിയ ചിത്രത്തെക്കുറിച്ച് ബി.ബി.സി. വാർത്ത പ്രസിദ്ധീകരിച്ചിരുന്നു.
പ്രശസ്തചിത്രകാരനായ ഒറിജിത് സെൻ തയ്യാറാക്കിയ ചിത്രകഥാരൂപത്തിലുള്ള നങ്ങേലിയുടെ പ്രതിഷേധം ആർട്ട് റിവ്യൂ ഏഷ്യയിൽ പ്രസിദ്ധീകരിച്ചതു ശ്രദ്ധയാകർഷിച്ചിരുന്നു.
ഹൈദരാബാദ് സർവ്വകലാശാലയിൽ ആത്മഹത്യചെയ്ത ഗവേഷണവിദ്യാർത്ഥി രോഹിത് വെമുലയ്ക്കു സമർപ്പിച്ചുകൊണ്ടാണ് കാർട്ടൂൺ പുറത്തിറക്കിയത്.
ആർട്ട് റിവ്യൂ ഏഷ്യയിലാണ് ഈ ചിത്രകഥ ആദ്യം പുറത്തുവന്നത്.
വയലാർ മാധവൻ കു‌ട്ടി രചിച്ച വയലാറിലെ കനൽപ്പൂക്കൾ എന്ന കഥാസമാഹാരത്തിൽ നങ്ങേലിയെക്കുറിച്ചുള്ള കഥയുണ്ട്.
അവലംബം പുറത്തേക്കുള്ള കണ്ണികൾ 200 years on, Nangeli’s sacrifice only a fading memory അടുക്കളയിൽനിന്നും അരങ്ങത്തെത്തിയതിന്റെ സാക്ഷ്യപ്പെടുത്തലുകൾ
നങ്ങ്യാർ
മിഴാവ് നമ്പ്യാർ എന്ന അമ്പലവാസി സമുദായത്തിലെ സ്ത്രീകൾ ആണ് നങ്ങ്യാർ എന്ന് അറിയപ്പെടുന്നത്.
നങ്ങ്യാർക്കൂത്ത് അവതരിപ്പിക്കുന്നത് ഈ വിഭാഗമാണ്.
കൂടിയാട്ടത്തിലെ സ്ത്രീ കഥാപാത്രങ്ങൾ ആയി രംഗത്ത് വരുന്നതും ഇവരാണ്.
ചാക്യാർ കൂത്തിനു മിഴാവ് വാദനം നടത്തുന്നവരെയാണ് മിഴാവ് നമ്പ്യാർ എന്നറിയപ്പെടുന്നത്.
ഇവർക്ക് നായർ സമുദായത്തിലെ ഉപവിഭാഗമായ നമ്പ്യാരുമായി ബന്ധമൊന്നും കണ്ടെത്തിയിട്ടില്ല.
നച്ചറ ഇംഗ്ലീഷ് വിലാസം https://ml.wikipedia.org/wiki/Spotted_Scat
ഭക്ഷ്യയോഗ്യമായ ഒരിനം മത്സ്യമാണ് നച്ചറ ( ശാസ്ത്രീയനാമം : Scatophagus argus ) .
അലങ്കാരമത്സ്യമായും ഇവ ഉപയോഗിക്കപ്പെടുന്നു.
വടക്കൻ കേരളത്തിൽ ഇത് കച്ചായി എന്നും അറിയപ്പെടുന്നു.
മലപ്പുറം ജില്ലയിലെ പൊന്നാനിയിൽ കയ്യെരുമ , കയ്യേരി എന്നീ പേരുകളിൽ അറിയപ്പെടുന്നു.
ചെമ്മീൻ കെട്ടുകളിലും ഓരുജല പ്രദേശങ്ങളിലും കാണപ്പെടുന്നു.
ഈ മത്സ്യം സാധാരണയായി ഇന്തോ-പസഫിക് മുതൽ ജപ്പാൻ, ന്യൂ ഗിനിയ, ദക്ഷിണ ആസ്ട്രേലിയ വരെ കാണപ്പെടുന്നു.
നച്ചറ മത്സ്യങ്ങൾ കൂട്ടത്തോടെയാണ് ജീവിക്കുന്നത്.
പ്രകൃത്യാലുള്ള സാഹചര്യങ്ങളിൽ 40 സെ.
വരെ ഇവ വളരുന്നു.
ഇവയുടെ തല ചെറുതാണ്.
വശങ്ങളിലേയ്ക്ക് പതിഞ്ഞ ശരീരഘടനയാണ് നച്ചറയ്ക്ക്.
ശരീരം നിറയെ ചിതറിക്കിടക്കുന്ന പച്ചകലർന്ന കറുത്തപൊട്ടുകൾ കാണപ്പെടുന്നു.
ശരീരത്തിന് പച്ചയോ പച്ചകലർന്ന ചാരനിറമോ പച്ച കലർന്ന തവിട്ടുനിറമോ ആണുള്ളത്.
സർവ്വാഹാരിയാണ് നച്ചറകൾ.
അഴിമുഖങ്ങൾ, കണ്ടൽക്കാടുകൾ, തുറമുഖങ്ങൾ, നദികളുടെയും മറ്റും അടിത്തട്ടിലും തീരദേശ ജലാശയത്തിലും ഇവ ജീവിക്കുന്നു.
നച്ചിനാർക്കിനിയർ ഇംഗ്ലീഷ് വിലാസം https://ml.wikipedia.org/wiki/Nachinarkiniar
ഒരു തമിഴ്പണ്ഡിതനും വ്യാഖ്യാതാവുമായിരുന്നു നച്ചിനാർക്കിനിയർ .
മധുരയിൽ ബ്രാഹ്മണകുലത്തിൽ ഭരദ്വാജ വംശത്തിൽ ജനിച്ചു.
ശിവന്റെ പേര് സ്വന്തം പേരായി സ്വീകരിച്ചതിനാലും തിരുവാചകം, തിരുച്ചിറ്റംബല കോലയാർ എന്നീ ഗ്രന്ഥങ്ങൾ വ്യാഖ്യാനത്തിൽ ഉപോദ്ബലക ഗ്രന്ഥങ്ങളായി സ്വീകരിച്ചതിനാലും ഇദ്ദേഹം ശിവഭക്തനായിരുന്നു എന്ന് അനുമാനിക്കാം.
തൊല്കാപ്പിയം, പത്തുപ്പാട്ട്, കലിത്തൊകൈ, കുറുന്തൊകൈയിലെ അവസാനത്തെ ഇരുപതു പാട്ടുകൾ, ജീവകചിന്താമണി എന്നിവയ്ക്കു രചിച്ച വിശദമായ വ്യാഖ്യാനങ്ങളാണ് പ്രധാന സാഹിത്യ സംഭാവനകൾ.
ഇവയിൽ തൊല്കാപ്പിയമാണ് ആദ്യം വ്യാഖ്യാനം രചിച്ച കൃതി.
തൊല്കാപ്പിയത്തിനു പൂർണമായും വ്യാഖ്യാനം രചിച്ചിട്ടുണ്ടെങ്കിലും പൊരുളതികാരത്തിനുശേഷമുള്ള മെയ്പാട്ടിയൽ, ഉവമവിയൽ, മരപിയൽ എന്നിവയുടെ വ്യാഖ്യാനം ലഭിച്ചിട്ടില്ല.
തൊല്കാപ്പിയ വ്യാഖ്യാനത്തിൽ വേദം, ആഗമങ്ങൾ എന്നിവയുടെ സ്വാധീനം കാണുന്നതിനാൽ സംസ്കൃതത്തിലും ഇദ്ദേഹത്തിനു നല്ല പാണ്ഡിത്യ മുണ്ടായിരുന്നു എന്നു മനസ്സിലാക്കാം.
സാധാരണ ജനങ്ങൾക്കു മനസ്സിലാക്കാൻ വളരെ പ്രയാസമുള്ള പത്തുപ്പാട്ട്, കലിത്തൊകൈ തുടങ്ങിയ കൃതികൾക്കു പ്രചാരം നേടിക്കൊടുത്തത് നച്ചിനാർക്കിനിയരുടെ വ്യാഖ്യാനങ്ങളാണ്.
കവിഹൃദയത്തിൽ ആഴ്ന്നിറങ്ങാനുള്ള ഇദ്ദേഹത്തിന്റെ വൈഭവം പ്രശംസ പിടിച്ചുപറ്റിയിട്ടുണ്ട്.
ചിലപ്പോഴെങ്കിലും സ്വന്തം ആശയങ്ങളും വ്യാഖ്യാനത്തിലുൾപ്പെടുത്തിയിരുന്നു.
ശൈവമതക്കാരനായ നച്ചിനാർക്കിനിയർ ഒരു ജൈനവിശ്വാസി എന്നു തോന്നിപ്പിക്കുന്ന വിധമാണ് ജീവകചിന്താമണിക്ക് വ്യാഖ്യാനം രചിച്ചിരിക്കുന്നത്.
ഇതിൽനിന്ന് ഇദ്ദേഹത്തിന് മറ്റു മതങ്ങളോടുണ്ടായിരുന്ന ബഹുമാനം വ്യക്തമാകുന്നു.
കാലഗണന
തിരുമുരുകാറ്റുപ്പടയുടെ വ്യാഖ്യാനത്തിൽ പരിമേലഴകരുടെ വ്യാഖ്യാനത്തെ ഖണ്ഡിക്കുന്നതിനാൽ പരിമേലഴകർക്കു (13-ആം നൂറ്റാണ്ടിനു ) ശേഷമാണ് ഇദ്ദേഹത്തിന്റെ കാലമെന്നു കരുതുന്നു.
ഇളംപൂരണർ, പേരാശിരിയർ, സേനാവരൈയർ, ആളവന്തപിള്ളൈ, ആസിരിയർ മുതലായവരുടെ വ്യാഖ്യാനങ്ങളെ സ്വന്തം കൃതികളിൽ പരാമർശിച്ചിരിക്കുന്നതിൽനിന്ന് അവർക്കുശേഷമാണ് ഇദ്ദേഹം ജീവിച്ചിരുന്നതെന്നത് വ്യക്തമാണ്.
തമിഴ് ഭാഷയുടെയും സാഹിത്യത്തിന്റെയും വളർച്ചയ്ക്കായി വളരെയേറെ പ്രയത്നിച്ച ആളായിരുന്നു നച്ചിനാർക്കിനിയർ.
തമിഴിലെ പ്രധാന കൃതികളിൽ പലതിനും വ്യാഖ്യാനങ്ങൾ രചിച്ച വ്യക്തി എന്ന നിലയിൽ ഇദ്ദേഹത്തെ ഉച്ചിമേർ പുലവർകൊൾ നച്ചിനാർക്കിനിയർ എന്നാണ് പണ്ഡിതന്മാർ വിശേഷിപ്പിക്കുന്നത്.
പ്രശസ്ത കൃതികൾക്കു വ്യാഖ്യാനം രചിച്ച മഹാൻ എന്ന നിലയിൽ തമിഴ് മല്ലിനാഥസൂരി എന്നും ഇദ്ദേഹത്തെ വിശേഷിപ്പിക്കാറുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നച്ചിനാർക്കിനിയർ (14-ാം ശ.) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നങ്ങ്യാർകുളങ്ങര ഇംഗ്ലീഷ് വിലാസം https://ml.wikipedia.org/wiki/Nangiarkulangara നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രം വീക്ഷണം
ആലപ്പുഴ ജില്ലയിൽ ഹരിപ്പാടിനടുത്തുള്ള ഒരു ചെറിയ പട്ടണമാണ് നങ്ങ്യാർകുളങ്ങര .
കായംകുളം , മാവേലിക്കര , തൃക്കുന്നപ്പുഴ തുടങ്ങിയ സ്ഥലങ്ങളുടെ ഏകദേശമദ്ധ്യത്തിലായുള്ള നങ്ങ്യാർകുളങ്ങരയിലൂടെ ദേശീയപാത 66 കടന്നു പോകുന്നു.
നങ്ങ്യാർകുളങ്ങര ശ്രീകൃഷ്ണക്ഷേത്രം പ്രധാനഭാഗത്ത് സ്ഥിതി ചെയ്യുന്ന  പ്രസിദ്ധമാണ്.
വിദ്യാഭ്യാസസ്ഥാപനങ്ങൾ
1964-ൽ സ്ഥാപിക്കപ്പെട്ട ടി.കെ. മാധവ മെമ്മോറിയൽ കോളേജും 1965-ൽ ബഥനി ബാലികാമഠം സ്കൂളും ഇവിടുത്തെ പ്രധാന വിദ്യാഭ്യാസ സ്ഥാപനങ്ങളാണ്.
നചികേതസ്സ് ഇംഗ്ലീഷ് വിലാസം https://ml.wikipedia.org/wiki/Nachiketha
കഠോപനിഷത്തിലും , തൈത്തിരീയോപനിഷത്തിലും , ബ്രാഹ്മണത്തിലും, മഹാഭാരതം അനുശാസനപർവ്വം 106 ആം അധ്യായത്തിലും പരാമർശ്ശിക്കപ്പെടുന്ന വ്യക്തിയാണ് നചികേതസ് .
ആചാരനിഷ്ടനായ യജ്ഞശ്രയസ്സിന്റെ പുത്രനാണ് ഇദ്ദേഹം.
കഠോപനിഷത്ത്, യമൻ നചികേതസ്സിന് ആത്മതത്വം ഉപദേശിക്കുന്ന രീതിയിലാണ് മുന്നോട്ട് പോകുന്നത്.
യജ്ഞശ്രശസ്സ് ഒരു യാഗം നടത്തി.
അതിന്റെ ഭാഗമായി കുറേ പശുക്കളെ ദാനം ചെയ്തു.
പശുക്കൾ പുല്ലുതിന്നാനോ വെള്ളം കുടിക്കാനോ കഴിയാത്തതായിരുന്നു.
ഇതു കണ്ട് യജ്ഞശ്രയസ്സിന്റെ പുത്രനായ നചികേതസ് പാപപൂരിതമായ ഈ ദാനത്തിന്റെ ഫലമായി പിതാവ് അത്യന്തം ദുരിതത്തിലാകുമെന്ന് മനസ്സിലായി.
നല്ലവനും ബുദ്ധിമാനുമായ നചികേതസ് പിതാവിനെ ഈ ദുർവിധിയിൽ നിന്നും രക്ഷിക്കാൻ തീരുമാനിച്ചു.
അദ്ദേഹം പിതാവിനോട് തന്നെ ആർക്കാണ് ദാനംചെയ്യുന്നതെന്ന് ചോദിച്ചു.
തന്നെയും ആർക്കെങ്കിലും കൊടുക്കണമെന്ന് കുട്ടി പല പ്രാവശ്യം കെഞ്ചി.
ദേഷ്യം വന്ന പിതാവ് നിന്നെ യമനാണ് കൊടുക്കാൻ പോകുന്നതെന്ന് പറഞ്ഞു.
അച്ഛന്റെ വാക്കുകൾ വൃഥാവിലാകരുത് എന്ന തീരുമാനത്തോടെ നചികേതസ്, യമലോകത്തേക്ക് യാത്രയായി.
യമനെ കാത്ത് മൂന്ന് രാത്രികൾ നിൽക്കേണ്ടി വന്ന നചികേതസിനു പ്രായശ്ചിത്തമായി ഓരോ രാത്രികൾക്കും ഓരോ വരം നൽകാമെന്നും പറഞ്ഞു.
ഇതിന്റെ ഭാഗമായി നചികേതസ് ആത്മജ്ഞാനം ആവശ്യപ്പെടുകയും, തന്റെ ശിഷ്യന് അതിനുള്ള യോഗ്യത ഉണ്ടെന്ന് പരീക്ഷിച്ചറിഞ്ഞ ശേഷം യമദേവൻ അത് നൽകുകയും ചെയ്യുന്നു
നങ്ക് ഇംഗ്ലീഷ് വിലാസം https://ml.wikipedia.org/wiki/Common_sole
സൊളീഡീയ കുടുംബത്തിൽപ്പെടുന്ന ഭക്ഷ്യയോഗ്യമായ മത്സ്യമാണ് നങ്ക് .
ഇതിന്റെ ശാസ്ത്രനാമം സോളിയ സോളിയ എന്നാണ്.
നാവിന്റെ ആകൃതിയിലുള്ള ഈ മത്സ്യത്തിന്റെ ശരീരം പരന്നിരിക്കും.
ഇവ അറ്റ്ലാന്റിക് മഹാസമുദ്രത്തിലും മധ്യധരണ്യാഴിയിലും ബ്രിട്ടന്റെയും അയർലൻഡിന്റെയും തീരങ്ങളിലും ധാരാളമായി കണ്ടുവരുന്നു.
പൊതുവേ ആഴം കുറഞ്ഞ സമുദ്രഭാഗത്ത് ജീവിക്കാനിഷ്ടപ്പെടുന്ന നങ്ക് 10-60 മീറ്റർ ആഴത്തിലാണ് കാണപ്പെടുന്നത്.
സാധാരണയായി മണ്ണുകൊണ്ടോ ചെളികൊണ്ടോ പൊതിഞ്ഞ നിലയിലാണ് ഇവ കാണപ്പെടുക.
ശരീരഘടന നങ്ക്
30-40 സെന്റിമീറ്റർ നീളമുള്ള നങ്കിന് മഞ്ഞയോ ചാരമോ അപൂർവമായി കടുത്ത തവിട്ടുനിറമോ ആയിരിക്കും.
ശരീരത്തിൽ അവിടവിടെയായി കറുത്ത പൊട്ടുകളും വരകളും കാണപ്പെടുന്നു.
ശരീരത്തിന്റെ വലതുഭാഗത്ത് അടുത്തടുത്തായാണ് രണ്ട് കണ്ണുകളും കാണപ്പെടുന്നത്.
കണ്ണുകൾ താരതമ്യേന ചെറുതായിരിക്കും.
ഏതാണ്ട് വൃത്താകൃതിയിലുള്ള തലയും താഴേക്ക് തിരിഞ്ഞിരിക്കുന്ന ചെറിയ വായും ഇവയുടെ സവിശേഷതയാണ്.
മേൽത്താടിയെല്ലും പല്ലുകളും മൃദുവായിരിക്കും.
പൃഷ്ഠപത്രവും , വാൽച്ചിറകും , ഗുദച്ചിറകും കൂടി മത്സ്യത്തിന്റെ പാർശ്വഭാഗം മുഴുവൻ അലങ്കാരമായി നില്ക്കുന്ന തൊങ്ങൽപോലെ ആയിത്തീർന്നിരിക്കുന്നു.
ഈ തൊങ്ങൽ സമുദ്രാന്തർഭാഗത്ത് സാവധാനം ഇഴഞ്ഞുനീങ്ങാൻ ഇവയെ സഹായിക്കുന്നു.
ഏകദേശം ശരീരത്തിന്റെ അത്രയുംതന്നെ നീളമുള്ള പൃഷ്ഠപത്രം കണ്ണുകളുടെ മുൻഭാഗത്തുനിന്ന് ആരംഭിച്ച് പാർശ്വഭാഗത്ത് വാൽച്ചിറകുമായും പിന്നിൽ ഗുദച്ചിറകുമായും സംയോജിക്കുന്നു.
പൃഷ്ഠപത്രത്തോളംതന്നെ നീളമുള്ള ഗുദച്ചിറക് ചെകിളയുടെ പിൻഭാഗത്തുനിന്നാണ് ആരംഭിക്കുന്നത്.
നങ്കിന് പൂർണവളർച്ചയെത്തിയ രണ്ട് ഭുജച്ചിറകുകൾ ഉണ്ട്.
മുകളിലെ ഭുജച്ചിറകുകളുടെ സ്വതന്ത്ര അറ്റത്തായി സവിശേഷമായ ഒരു കറുത്ത പൊട്ട് കാണപ്പെടുന്നു.
തലയ്ക്കും വായയ്ക്കും ചുറ്റിലായി എഴുന്നുനില്ക്കുന്ന ചെറിയ വെളുത്ത തന്തുക്കൾ സംവേദകാവയവങ്ങളാണ്.
ഇത് സ്പർശനേന്ദ്രിയമായും രസവേദകാവയവമായും ഉപയോഗപ്പെടുത്തുന്നതായി കരുതപ്പെടുന്നു.
ഭക്ഷണരീതി നങ്ക് (Semi albino sole)
അധികസമയവും സമുദ്രാന്തർഭാഗത്ത് മണലിലും ചെളിയിലും പുതഞ്ഞുകിടക്കാൻ ഇഷ്ടപ്പെടുന്ന നങ്ക് രാത്രികാലങ്ങളിലാണ് ഇര തേടുന്നത്.
സ്ഥിരമായി മുകളിലേക്കും താഴേക്കുമുള്ള തരംഗിത ചലനത്തിലൂടെയാണ് ഇവ സഞ്ചരിക്കുന്നത്.
ആകാശം മേഘാവൃതമായിരിക്കുമ്പോഴും സമുദ്രജലം കലങ്ങിയിരിക്കുമ്പോഴും പകൽസമയങ്ങളിലും ഇവ ഇരതേടാനിറങ്ങാറുണ്ട്.
സമുദ്രാന്തർഭാഗത്തുള്ള ചെറു മത്സ്യങ്ങളും ക്രസ്റ്റേഷ്യനുകളും വിരകളും ഇവയുടെ ആഹാരമാണ്.
നങ്ക് ദേശാടനം നടത്താറുണ്ട്.
ശീതകാലത്ത് 120 മീറ്റർ വരെ ആഴമുള്ള സമുദ്രാന്തർഭാഗത്തേക്ക് ഇവ നീങ്ങാറുണ്ട്.
എന്നാൽ മുട്ടയിടുന്നതിനുവേണ്ടി വസന്തകാലത്തും വേനൽക്കാലത്തിന്റെ ആരംഭത്തിലും സമുദ്രത്തിന്റെ ആഴം കുറഞ്ഞ ഭാഗത്തേക്ക് ഇവ തിരികെയെത്തുന്നു.
പ്രായപൂർത്തിയായ പെൺമത്സ്യം ഏകദേശം അഞ്ചുലക്ഷത്തോളം മുട്ടകളിടും.
ഒരു മില്ലിമീറ്ററിൽ താഴെ വ്യാസമുള്ള മുട്ടകൾ വെള്ളത്തിൽ പൊങ്ങിക്കിടക്കും.
മുട്ട വിരിഞ്ഞുണ്ടാകുന്ന ലാർവയ്ക്ക് ഏകദേശം ഒരു സെന്റിമീറ്റർ വലിപ്പമെത്തുമ്പോൾ ഇടത് കണ്ണ് വലതു കണ്ണിന്റെ അടുത്തേക്ക് നീങ്ങുന്നു.
അമിതമായി മത്സ്യബന്ധനം നടത്തുന്നതിനാൽ സ്വാദേറിയ നങ്ക് ഇപ്പോൾ വംശനാശഭീഷണി നേരിടുകയാണ്.
പുറത്തേക്കുള്ള കണ്ണികൾ http://www.fishbase.org/summary/speciessummary.php?id=525 http://oceana.org/en/explore/marine-wildlife/common-sole Archived 2014-02-23 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നങ്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നങ്ങ്യാർകുളങ്ങര ശ്രീകൃഷ്ണക്ഷേത്രം
ആലപ്പുഴ ജില്ലയിൽ ഹരിപ്പാട് നിന്നും 4കിമി തെക്കുമാറി നാഷണൽ ഹൈവേക്ക് സമീപം പ്രസിദ്ധമായ നങ്ങ്യാർകുളങ്ങര ശ്രീകൃഷ്ണക്ഷേത്രം സ്ഥിതിചെയ്യുന്നു.
തിരുവിതാംകൂർ ദേവസ്വം ബോർഡിനു കീഴിലുള്ളതാണ് ഈ ക്ഷേത്രം നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ ഗോപുരം നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ ഗരുഡവിഗ്രഹം നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ കുളം നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ മച്ചിലെ കൊത്തുപണി Nangyarkulangara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജേസൺ മോമോവ ഇംഗ്ലീഷ് വിലാസം https://ml.wikipedia.org/wiki/Jason_Momoa
ഒരു ഹവായ്- അമേരിക്കൻ നടനും, മോഡലും, നിർമ്മാതാവുമാണ് ജോസഫ് ജേസൺ നമകീഹ മോമോവ (ജനനം: ആഗസ്റ്റ് 1, 1979).
സൈനിക സയൻസ് ഫിക്ഷൻ ടെലിവിഷൻ പരമ്പര സ്റ്റാർഗേറ്റ് അറ്റ്ലാന്റിസിലെ (2004-2009) റോണോൺ ഡെക്സ്, എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിലെ (2011-2012) ഖാൽ ഡ്രോഗോ, നെറ്റ്ഫ്ലിക്സ് പരമ്പര ഫ്രോണ്ടിയറിലെ (2016-ഇതുവരെ) ഡിക്ലാൻ ഹാർപ് എന്നീ കഥാപാത്രങ്ങളിലൂടെയാണ് അറിയപ്പെടുന്നത്.
2011-ൽ കൊനാൻ ദി ബാർബേറിയൻ എന്ന ചിത്രത്തിൽ ജേസൺ മോമോവ മുഖ്യവേഷം ചെയ്തു.
2016 ൽ ഇറങ്ങിയ ബാറ്റ്മാൻ v സൂപ്പർമാൻ: ഡോൻ ഓഫ് ജസ്റ്റിസ് എന്ന ചിത്രത്തിൽ തുടങ്ങി അക്വാമാൻ എന്ന കഥാപാത്രം അവതരിപ്പിച്ചു വരുന്നു.
2017 ചിത്രം ജസ്റ്റിസ് ലീഗ്‌ , 2018 ൽ ഇറങ്ങാനിരിക്കുന്ന ചിത്രം അക്വാമാൻ എന്നിവയിലും ഈ കഥാപാത്രത്തെ വീണ്ടും അവതരിപ്പിച്ചു.
2014 ജൂലൈയിൽ പുറത്തിറങ്ങിയ റോഡ് ടു പാലോമ എന്ന ചിത്രമാണ് അദ്ദേഹം ആദ്യമായി തിരക്കഥയും, സംവിധാനവും, നിർമ്മാണവും നിർവഹിച്ച ചലച്ചിത്രം.
ഈ ചിത്രത്തിൽ അദ്ദേഹം മുഖ്യ വേഷത്തിൽ അഭിനയിക്കുകയും ചെയ്തു.
അഭിനയ ജീവിതം ചലച്ചിത്രം Denotes films that have not yet been released Title Year Role Director Notes Ref(s) Johnson Family Vacation 2004 Navarro Erskin !
Christopher Erskin Pipeline 2007 Kai Alan !
Jordan Alan Conan the Barbarian 2011 Conan Nispel !
Marcus Nispel CinemaCon Award for Male Rising Star (also for Game of Thrones ) Bullet to the Head 2012 Keegan Hill !
Walter Hill Road to Paloma 2014 Wolf !
Robert Wolf Momoa !
Jason Momoa Also producer and co-writer Debug 2014 Iam Hewlett !
David Hewlett Wolves 2014 Connor Hayter !
David Hayter Batman v Superman: Dawn of Justice 2016 Aquaman !
Arthur Curry / Aquaman Snyder !
Zack Snyder Cameo Bad !
The Bad Batch 2016 Man !
Miami Man Amirpour !
Ana Lily Amirpour Sugar Mountain 2016 Bright !
Joe Bright Gray !
Richard Gray Once Upon a Time in Venice 2017 Spyder Cullen !
Mark Cullen
Cullen !
Robb Cullen Justice League 2017 Aquaman !
Zack Snyder Braven 2018 Joe Braven Oeding !
Lin Oeding Post-production ; Also producer Aquaman 2018 Aquaman !
Arthur Curry / Aquaman Wan !
James Wan Post-production ടെലിവിഷൻ Title Year Role Notes Ref. Baywatch: Hawaii 1999–2001 Ioane !
Jason Ioane 38 episodes Baywatch: Hawaiian Wedding 2003 Ioane !
Jason Ioane Television film Tempted 2003 Kala Television film North Shore 2004–2005 Seau !
Frankie Seau 21 episodes Stargate Atlantis 2005–2009 Dex !
Ronon Dex 73 episodes Game, The The Game 2009 Roman 4 episodes Game of Thrones 2011–2012 Drogo !
Khal Drogo 10 episodes
CinemaCon Award for Male Rising Star (also for Conan the Barbarian ) (2011) Nominated – Scream Award for Best Ensemble (2011) Nominated – Screen Actors Guild Award for Outstanding Performance by an Ensemble in a Drama Series (2012) Red !
The Red Road 2014–2015 Kopus !
Phillip Kopus 12 episodes Drunk History 2014–2015 Various roles 2 episodes Frontier 2016–present Harp !
Declan Harp 12 episodes; also executive producer
Nominated – Canadian Screen Award for Best Performance by an Actor in a Leading Dramatic Role (2017) അവലംബം ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജേസൺ മോമോവ
ജേസൺ ഹോൾഡർ
വെസ്റ്റിൻഡീസിനു വേണ്ടി രാജ്യാന്തര ക്രിക്കറ്റിൽ കളിക്കുന്ന താരമാണ് ജേസൺ ഒമർ ഹോൾഡർ (ജനനം നവംബർ 5, 1991) .
ഒരു വലംകൈയൻ ഫാസ്റ്റ് മീഡിയം ബൗളറും വലം കൈ ബാറ്റ്സ്മാനുമായ ഹോൾഡർ 2013ൽ ഓസ്ട്രേലിയക്കെതിരെ നടന്ന ഏകദിന മൽസരത്തിലൂടെയാണ് വെസ്റ്റിൻഡീസിനുവേണ്ടി രാജ്യാന്തരക്രിക്കറ്റിൽ അരങ്ങേറുന്നത്.
23 വയസും 72 ദിവസവും പ്രായമുള്ളപ്പോൾ ഏകദിന ക്യാപ്ടനായി നിയമിതനായ ഹോൾഡർ ആ പദവിയിലെത്തുന്ന ഏറ്റവും പ്രായം കുറഞ്ഞ വെസ്റ്റ് ഇൻഡീസ് കളിക്കാരനാണ്.
2015 ക്രിക്കറ്റ് ലോകകപ്പിൽ ഹോൾഡറുടെ നേതൃത്വത്തിൽ വെസ്റ്റിൻഡീസ് ടീം ടൂർണ്ണമെന്റിന്റെ ക്വാർട്ടർ ഫൈനൽ വരെയെത്തി.
2015 ഒക്ടോബറിലെ വെസ്റ്റ് ഇൻഡീസ് ടീമിന്റെ ശ്രീലങ്കൻ പര്യടനത്തിൽ ഹോൾഡറെ ടെസ്റ്റ് ടീമിന്റെയും നായകനാക്കാൻ വെസ് ഇൻഡീസ് ക്രിക്കറ്റ് ബോർഡ് തീരുമാനിച്ചു.
ഇതോടെ വെസ്റ്റ് ഇൻഡീസ് ക്രിക്കറ്റ് ചരിത്രത്തിലെ രണ്ടാമത്തെ പ്രായം കുറഞ്ഞ ടെസ്റ്റ് ക്യാപ്റ്റനായി ഹോൾഡർ മാറി.
ആഭ്യന്തര ക്രിക്കറ്റിൽ ബാർബഡോസ് ട്രൈഡന്റ്സ്, സൺറൈസേഴ്സ് ഹൈദരാബാദ് തുടങ്ങിയ ടീമുകൾക്കുവേണ്ടിയാണദ്ദേഹം കളിക്കുന്നത്.
അവലംബം പുറത്തേക്കുള്ള കണ്ണികൾ ജേസൺ ഹോൾഡർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ജേൻ ലോർഡ് ഹെർസം ജെയ്ൻ ലോർഡ് ഹെർസം, " നൂറ്റാണ്ടിലെ ഒരു സ്ത്രീ " എന്ന ഗ്രന്ഥത്തിൽ നിന്ന്
ജേൻ ലോർഡ് ഹെർസം (ആഗസ്റ്റ് 6, 1840 - നവംബർ 29, 1928) ഒരു അമേരിക്കൻ വൈദ്യയും വോട്ടവകാശവാദിയുമായിരുന്നു.
ജെയിൻ ലോർഡ് 1840 ഓഗസ്റ്റ് 6 ന് മൈനെയിലെ സാൻഫോർഡിൽ ജനിച്ചു.
അവളുടെ അച്ഛനും അമ്മയും, സാമുവൽ, സോഫിയ ഹൈറ്റ് (സ്മിത്ത്) ലോർഡ്, ഇംഗ്ലീഷ് വംശജരായിരുന്നു.
അവൾ സ്പ്രിംഗ്‌വെയ്‌ലെ, മെയ്‌നിലെ പൊതു, സ്വകാര്യ സ്‌കൂളുകളിൽ പഠിച്ചു, കുടുംബം അവിടെ നിന്ന് മാറ്റി.
അവൾ പതിനാറ് വയസ്സിന് മുമ്പ് പഠിപ്പിക്കാൻ തുടങ്ങി, വീഴ്ചയിലും ശൈത്യകാലത്തും സ്കൂളിൽ പോകുകയും വേനൽക്കാലത്ത് പഠിപ്പിക്കുകയും ചെയ്തു.
1865-ൽ, 25 വയസ്സുള്ളപ്പോൾ അവർ ഡോ. നഹൂം അൽവ ഹെർസോമിനെ വിവാഹം കഴിച്ചു (മരണം 1881).
അവർ ന്യൂ ഹാംഷെയറിലെ ഫാർമിംഗ്ടണിൽ സ്ഥിരതാമസമാക്കി.
1862-ൽ, അസിസ്റ്റന്റ് സർജനായി സൈന്യത്തിൽ പ്രവേശിച്ച ഡോ. നഹൂം , ആദ്യത്തെ സർജനായി സ്ഥാനക്കയറ്റം നേടി, പിന്നീട് ആഭ്യന്തരയുദ്ധകാലത്ത് ഒരു ഫീൽഡ് ഹോസ്പിറ്റലിന്റെ ചുമതല വഹിച്ചു.
യുദ്ധാനന്തരം, അദ്ദേഹം കഠിനമായ ഒരു ഗ്രാമ മെഡിക്കൽ പരിശീലനം ആരംഭിച്ചു.
അഞ്ച് വർഷത്തെ അവധിക്കാലം ആവശ്യമായി വരുന്ന തരത്തിൽ അദ്ദേഹംക്ഷിണിതനായി  പിന്നീട് അദ്ദേഹം ജോലി പുനരാരംഭിക്കുകയും മെയ്‌നിലെ പോർട്ട്‌ലാൻഡിൽ സ്വയം സ്ഥിരതാമസമാക്കുകയും ചെയ്തു, അവിടെ താമസിയാതെ അദ്ദേഹം തന്റെ സമയവും ഊർജവും ആവശ്യപ്പെടുന്ന ഒരു പരിശീലനം നേടി.
1881-ൽ, ആവശ്യമായ വിശ്രമത്തിനായി ഡോ. ഹെർസം വിദേശത്തേക്ക് പോയി, വിമാനമിറങ്ങി ഒരാഴ്ച കഴിഞ്ഞ് അയർലണ്ടിലെ ഡബ്ലിനിൽ വച്ച് മരിച്ചു.
ജേൻ ഭർത്താവിന്റെ അസുഖകാലത്ത് അദ്ദേഹത്തിന് വൈദ്യശാസ്ത്ര കൃതികൾ വായിച്ചു കേൽപ്പിക്കുമായിരുന്നു.
അവ ആസ്വദിക്കുകയും ആവശ്യം കഴിഞ്ഞും അത് വായിക്കുകയും ചെയ്തു.
അവളുടെ പ്രത്യേക ശാരീരികക്ഷമതയെക്കുറിച്ച് അവളുടെ ഭർത്താവിന് അറിയാമായിരുന്നു, മാത്രമല്ല അവൾ ഒരു മികച്ച ഫിസിഷ്യനായിത്തീരുമെന്ന് അവളോട് പലപ്പോഴും പറഞ്ഞിരുന്നു.
അവളുടെ കഴിവുകളിലുള്ള അവന്റെ ആത്മവിശ്വാസത്തെക്കുറിച്ചുള്ള അറിവ് ഒരു ഉത്തേജകമായി പ്രവർത്തിച്ചു, അവൾ പ്രൊഫ. പോർട്ടെൻഡിലെ സ്റ്റീഫൻ എച്ച് വീക്സ്, മെയ്ൻ.
1883-ൽ അവൾ ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു , മൂന്നു വർഷം പഠിച്ചു.
ആ സ്ഥാപനത്തിൽ നിന്ന് ബിരുദം നേടിയ ശേഷം അവൾ പോർട്ട്‌ലാൻഡിൽ ജോലി ചെയ്യാൻ തുടങ്ങി.
അവൾക്ക് ആദ്യം മുതൽ തന്നെ നല്ല രോഗികൾ ഉണ്ടായിരുന്നു.
പോർട്ട്‌ലാൻഡിലെ സ്ത്രീകൾക്കും കുട്ടികൾക്കുമുള്ള താൽക്കാലിക ഹോമിന്റെ ഫിസിഷ്യനായി അവർ തിരഞ്ഞെടുക്കപ്പെട്ടു, മറ്റ് ചുമതലകളിൽ ശരിയായി പങ്കെടുക്കുന്നതിന് രാജിവെക്കാൻ ബാധ്യസ്ഥനാകുന്നതുവരെ അവർ നാല് വർഷത്തോളം ആ സ്ഥാനം വഹിച്ചു.
അവർ അമേരിക്കൻ മെഡിക്കൽ അസോസിയേഷനിലും സംസ്ഥാന, കൗണ്ടി മെഡിക്കൽ സൊസൈറ്റികളിലും അംഗമായിരുന്നു.
1896-ൽ, മെയിൻ അക്കാദമി ഓഫ് മെഡിസിൻ ആൻഡ് സയൻസ് പീഡിയാട്രിക്സ് വിഭാഗത്തിന്റെ പ്രസിഡന്റായി സേവനമനുഷ്ഠിച്ചു.
അവർ പ്രാക്ടീഷണേഴ്‌സ് ക്ലബ്ബിലെ ഒരു അംഗം കൂടിയായിരുന്നു, 1892-ൽ അവർ പ്രസിഡന്റായി തിരഞ്ഞെടുക്കപ്പെട്ടു.
സൊസൈറ്റികളിലും ക്ലബ്ബുകളിലും സാഹിത്യ ക്ലബ്ബുകളിലും മെഡിക്കൽ പേപ്പറുകൾ സംഭാവന ചെയ്യുന്നവളായിരുന്നു അവർ.
വുമൺസ് സഫ്‌റേജ് അസോസിയേഷന്റെ സജീവ അംഗമായിരുന്നു.
വിദ്യാർത്ഥിയായും വൈദ്യനായും പ്രവർത്തിച്ചതിലൂടെ അവൾ ഒരു സ്ത്രീ വോട്ടവകാശവാദിയായി.
അവർ മെയിൻ സ്റ്റേറ്റ് വുമൺസ് സഫ്‌റേജ് അസോസിയേഷന്റെ ട്രഷററായും പോർട്ട്‌ലാൻഡ് ഈക്വൽ സഫ്‌റേജ് ക്ലബ്ബിന്റെ പ്രസിഡന്റായും സേവനമനുഷ്ഠിച്ചു.
ജേസൺ ബക്കർ
അമേരിക്കൻ ഗിറ്റാർ വാദകനും ഗാനരചയിതാവുമാണ് ജേസൺ ബക്കർ (ജ:ജൂലൈ22, 1969 റിച്ച്മണ്ട് കാലിഫോർണിയ ).
പതിനാറു വയസ്സിൽ തന്നെ സുഹൃത്തായ മാർട്ടി ഫ്രീഡ്മാനോടൊപ്പം ഷാർപ്നൽ റെക്കോർഡ്സ് എന്ന സംഘത്തിൽ അംഗമായിരുന്നു.
എന്നാൽ ബക്കറിനെ ബാധിച്ച അമ്യോട്രോഫിക്  ലാറ്ററൽ സ്ക്ലിറോസിസ് എന്ന  നാഡീരോഗം അദ്ദേഹത്തിന്റെ സജീവമായ കലാജീവിതത്തിനു വിരാമമിട്ടു.
1996 ൽ ബക്കറിനു സംസാരശേഷിയും ചലനശേഷിയും പൂർണ്ണമായും നഷ്ടപ്പെട്ടെങ്കിലും പിതാവ് രൂപകല്പന ചെയ്ത പ്രത്യേക ഉപകരണം വഴി സംവദിക്കുന്ന ബക്കർ  ഗാനരചനയിലും സംഗീതസംവിധാനത്തിലും ഏർപ്പെട്ടുവരുന്നു.
Archived 2017-05-10 at the Wayback Machine .
പുറംകണ്ണികൾ Jason Becker's official website Becker's MySpace page Shrapnel Records official website Documentary film website http://abclocal.go.com/kgo/story?section=news/assignment_7 id=6528617 Archived 2011-06-29 at the Wayback Machine .
↑ Rock on: Richmond world-renowned guitarist has lived more than two decades with ALS , Matthias Gafni, Contra Costa Times , March 23, 2012, access date March 26, 2012
ജേസൺ വൂർഹീസ്
ഫ്രൈഡേ ദി 13 പരമ്പരയിലെ ഒരു സാങ്കൽപ്പിക കഥാപാത്രമാണ് ജേസൺ വൂർഹീസ് .
ഫ്രൈഡേ ദി 13 (1980) എന്ന ചിത്രത്തിലാണ് അദ്ദേഹം ആദ്യമായി പ്രത്യക്ഷപ്പെട്ടത്, കൊലയാളിയായി മാറിയ ക്യാമ്പ് പാചകക്കാരിയായ മിസിസ് വൂർഹീസിന്റെ ഇളയ മകനായി, അതിൽ അരി ലേമാൻ അദ്ദേഹത്തെ അവതരിപ്പിച്ചു.
വിക്ടർ മില്ലർ സൃഷ്ടിച്ചത്, റോൺ കുർസ്, സീൻ എസ്. കണ്ണിംഗ്ഹാം, ടോം സവിനി എന്നിവരുടെ സംഭാവനകളോടെ, ജേസൺ യഥാർത്ഥത്തിൽ പരമ്പരയെ പ്രധാന വില്ലനായി കൊണ്ടുപോകാൻ ഉദ്ദേശിച്ചിരുന്നില്ല.
നോവലുകൾ, വീഡിയോ ഗെയിമുകൾ, കോമിക് പുസ്‌തകങ്ങൾ, മറ്റൊരു ഐക്കണിക് ഹൊറർ ഫിലിം കഥാപാത്രമായ ഫ്രെഡി ക്രൂഗർ ഉള്ള ഒരു ക്രോസ്ഓവർ ഫിലിം എന്നിവയുൾപ്പെടെ മറ്റ് പല മാധ്യമങ്ങളിലും ഈ കഥാപാത്രം പ്രതിനിധീകരിക്കപ്പെട്ടു.
ജേസൺ സ്കോട്ട് ലീ
ജേസൺ സ്കോട്ട് ലീ ( ചൈനീസ് : 李 截 ; പിൻയിൻ : Lǐ Jié ) ഒരു അമേരിക്കൻ നടനും ആയോധന കലാകാരനുമാണ്.
1993 ലെ ആയോധനകല ചലച്ചിത്രമായ ഡ്രാഗൺ: ദി ബ്രൂസ് ലീ സ്റ്റോറി , ദി ജംഗിൾ ബുക്ക് (1994) എന്നിവയാണ് ശ്രദ്ധിക്കപ്പെട്ട ചിത്രങ്ങൾ.